Město Kulow chce dołhodobnje wuwićowy koncept gmejny zdźěłać, kotryž ma za město same a za wjesne dźěle Brěžki, Dubrjenk, Hózk, Kulowc, Koćinu, Mučow, Nowu Wjes, Rachlow, Salow, Sulšecy a Spale płaćić.
Kulow (AK/SN). „Gmejnski wuwićowy koncept je wuměnjenje, zo bychmy přichodnje spěchowanske srědki ze wšelakich programow dóstali. Tón je zakład za přizwolenje přiražkow w přichodźe. Bjez integrowaneho wuwićoweho koncepta komuny žanoho spěchowanja njebudźe“, rozłoži Martin Neumann, projektny nawoda towaršnosće za měšćanske wuwiće tzwr w Drježdźanach (STEG), na njedawnym posedźenju měšćanskeje rady. Wón Kulow w procesu fachowje přewodźa.
szl_Latn szl_Latn